Muhamed Bešić

Muhamed Bešić (lahir 10 September 1992) merupakan seorang pemain bola sepak profesional Bosnia dan Herzegovina yang bermain untuk kelab Inggeris, Sheffield United secara pinjaman dari Everton dan pasukan kebangsaan Bosnia dan Herzegovina  sebagai seorang pemain tengah. 

Dia memulakan kariernya di Hamburger SV, kebanyakannya bermain dalam pasukan simpanan mereka, sebelum berpindah ke kelab Hungary, Ferencvárosi TC pada tahun 2012. Dua tahun kemudian, dia menyertai Everton dengan yuran perpindahan sebanyak £4 juta.

Bešić membuat penampilan penuh antarabangsa pertamanya pada tahun 2010 dan merupakan pemain termuda dalam sejarah untuk mewakili Bosnia dan Herzegovina. Dia juga bermain ketika Piala Dunia FIFA 2014.

Karier kelab
Awal karier
Dilahirkan Berlin kepada ibu bapa Bosnia, Bešić mula bermain untuk kelab tempatan, Tennis Borussia Berlin ketika berumur sembilan tahun. Dia kekal di situ sehingga berumur 16 tahun, dimana dia kemudiannya menyertai Hamburger SV. Pada 4 November 2010, Bešić melanjutkan kontraknya bersama Hamburg sehingga 1 Julai 2013. Selepas dinamakan sebagai pemain gantian dalam beberapa perlawanan ketika musim 2010–11, dia membuat penampilan sulungnya dalam Bundesliga ketika menentang Borussia Dortmund pada 12 November. Bešić masuk sebagai pemain gantian pada minit ke-80 ketika Dortmund sedang mendahului perlawanan 2–0. Dia bermain dalam kesebelasan utama buat pertam kali dalam perlawanan Bundesliga ketika menentang Borussia Mönchengladbach,  dan bermain keseluruhan 90 minit dimana mereka menang 2–1.

Pada bulan Mac 2012, Bešić digantung daripada pasukan utama, kerana kekurangan disiplin, media Bosnia juga mendakwa pengurus, Torsten Fink "mencekik" Bešić dan melemparkannya keluar dari bilik persalinan.

Ferencváros
Pada tahun 2012, Bešić menyertai kelab Hungary, Ferencváros. Pada 4 Julai 2013, dia menjadi duta Bosnia untuk Emmaus Mouvement. Pada 12 Julai 2013, Bešić memanjangkan kontraknya bersama Ferencváros.

Everton
Pada 28 Julai 2014, Bešić menandatangani kontrak lima tahun bersama Everton dengan yuran perpindahan sebanyak £4 juta. Selepas menjadi pemain gantian yang tidak digunakan dalam dua perlawanan pertama liga, dia membuat penampilan pertamanya dalam Liga Perdana Inggeris pada 30 Ogos ketika menentang Chelsea, menggantikan Romelu Lukaku pada minit ke-89; walau bagaimanapun dia membuat kesilapan pertahanan membenarkan pemain lawan, Diego Costa menjaringkan gol terakhir di mana mereka tewas 3–6 di tempat sendiri. Bešić membuat penampilan kesebelasan utama buat pertama kali untuk Everton dalam Merseyside derby pada 27 September, dan dikeluarkan selepas 80 minit digantikan oleh Samuel Eto'o dan pasukannya seri 1–1 di tempat lawan dengan Liverpool.

Karier antarabangsa
Bešić mendakwa dalam satu wawancara bahawa dia menolak tawaran beraksi untuk pasukan belia Jerman, kerana dia hanya mahu bermain untuk Bosnia and Herzegovina. Dia membuat penampilan sulungnya untuk pasukan bawah-21 Bosnia dan Herzegovina pada bulan September 2010 ketika menentang Itali. Pada 5 November 2010, dia dipanggil ke pasukan senior oleh Safet Sušić untuk perlawanan persahabatan pada 17 November 2010 menentang Slovakia. Dia membuat penampilan sulungnya dalam perlawanan itu, menjadikannya pemain termuda dalam sejarah bermain untuk Bosnia dan Herzegovina. Rekod itu sebelum ini dipegang oleh Miralem Pjanić. Bešić dipilih ke dalam pasukan kebangsaan Bosnia dan Herzegovina untuk Piala Dunia FIFA 2014, bermain dalam ketiga-tiga perlawanan peringkat kumpulan menentang Argentina, Iran dan Nigeria dan Bosnia tersingkir.

Kehidupan peribadi
Bešić seorang Muslim tetapi mempunyai banyak tatu. Tatu pertamanya merupaka perkataan Bosanac (orang Bosnia). Dia juga mengtatukan nama ibu-bapa dan saudaranya. Dia bersama rakan sepasukannya Vedad Ibišević dan Edin Višća melawat masjid di Cuiabá semasa Piala Dunia FIFA 2014. Bešić merupakan duta organisasi kemanusian Bosnia "MFS-EMMAUS".

Statistik karier

KelabMusimLigaPialaPiala LigaLain-lainJumlahDivisyenKmnclnGolKmnclnGolKmnclnGolKmnclnGolKmnclnGolHamburger SV II2010–11Regionalliga Nord2300000002302011–12Regionalliga Nord150000000150Jumlah380000000380Hamburger SV2010–11Bundesliga30100000402011–12Bundesliga0010000010Jumlah3020000050Ferencváros2012–13Nemzeti Bajnokság I2210040002612013–14Nemzeti Bajnokság I250206000330Jumlah4712010000591Everton2014–15Liga Perdana Inggeris140201030200Jumlah140201030200Jumlah keseluruhan102160110301221

Kejayaan

Kelab
Ferencváros
Ligakupa: 2012–13

Rujukan

Pautan luar


Muhamed Bešić di National-Football-Teams.com

Category:Kelahiran 1992
Category:Orang hidup
Category:Orang Jerman berketurunan Bosnia dan Herzegovina
Category:Pemain bola sepak Bosnia dan Herzegovina
Category:Pemain Hamburger SV II
Category:Pemain Hamburger SV
Category:Pemain Ferencvárosi TC
Category:Pemain Everton F.C.
Kategori:Pemain Middlesbrough F.C.
Kategori:Pemain Sheffield United F.C.
Category:Pemain Bundesliga
Category:Pemain Liga Perdana Inggeris
Category:Pemain Nemzeti Bajnokság I
Category:Pemain bola sepak ekspatriat di Jerman
Category:Pemain bola sepak ekspatriat di Hungary
Category:Pemain bola sepak ekspatriat di England
Category:Ekspatriat Bosnia dan Herzegovina di Jerman
Category:Ekspatriat Bosnia dan Herzegovina di Hungary
Category:Ekspatriat Bosnia dan Herzegovina di England
Category:Pemain Piala Dunia FIFA 2014